Kære alle medlemmer

Lidt information fra vores hyggelige klubaften med gløgg og æbleskiver.

Det var et hyggeligt møde, vi var ca. 30 deltagere trods sne og slud.

Vi spiste godt med æbleskiver og drak dejlig gløgg og kaffe, som varmede godt efter en noget kølig løbetur. Der var en hyggelig stemning og snakken gik på kryds og tværs.

Vi gennemgik punkterne fra dagsordenen, så alle lige blev opdateret på klubbens status.

Vi talte om:

Trænersituationen:

Der mangler trænere i gr 2 og 3, hvis nogen melder sig, vil vi fremover kun kunne tilbyde løbe fællesskab i de to grupper. Om ikke andet vil nogen måske stå for at lave ruter, så der er en plan for løb i et halvt år af gangen.

Nye medlemmer til klubben og beholde dem vi har:

Da bestyrelsen har besluttet ikke at starte begynderløb til januar 2024 bl.a. på grund af trænersituationen. Så skal vi forsøge at hverve nye medlemmer på anden måde.

Der kom et eksempel om, at man kunne tilbyde i rundt om Ringe Facebook gruppe, tilbyde fællesløb for interesserede 1 lørdag i kvartalet, hvor man oplyser de forskellige tempo/grupper, man kan møde op og løbe med.

Der kom også forslag om, at man ind imellem kunne løbe oppe fra torvet om lørdagen, for at vise os lidt frem.

Fællesskab i klubben. Der ønskes flere arrangementer på tværs af løbegrupperne .

Eks. Kunne være at deltage i et løb, det kunne være i Skagen, hvor der tilbydes løb til alle behov i klubben, man kunne leje en bus og tage af sted sammen.

Der opfordres til at alle gerne må tage initiativ og arrangere ture, løb osv. for klubben.

Ringe Familieløb:

Der var fælles ros til arrangørgruppen, samt alle hjælpere. Vi håber at arrangementet kan gennemføres igen og vil glæde os til at høre nærmere ved et andet klubmøde.

Bestyrelsen:

Der skal være valg i foråret, hvor Lars, Niels og Mogens er på valg og Bettina og Brian som suppleanter er også på valg.

Bettina tilkendegiver, at hun gerne vil træde ind i bestyrelsen, hvis muligt. De andre fortsætter som udgangspunkt ikke, og Lars træder af som formand.

Så medlemmer må gerne overveje, om bestyrelsesarbejde kunne være interessant. Der er valg til februar.

( Kenneth oplyste at han gerne ville træde ind i festudvalget, tak for det)

Alt i alt. Hyggelig aften og bestyrelsen ønsker alle en glædelig jul.